Drew Barrymore

Drew Blythe Barrymore (lahir 22 Februari 1975) merupakan seorang pelakon, penulis, pengarah, model dan penerbit Amerika Syarikat. Beliau merupakan cucu kepada pelakon John Barrymore. Bermula sebagai pelakon kanak-kanak dalam rancangan televisyen, beliau kemudiannya berlakon dalam filem cetera, termasuklah filem paling berjaya beliau, E.T. the Extra-Terrestrial (1982).

Beliau pernah mengeluarkan sebuah autobiografi, Little Girl Lost (1991), mengenai zaman kanak-kanaknya yang terlibat dengan penyalahgunaan dadah dan alkohol serta dimasukkan ke pusat pemulihan. Barrymore pernah muncul dalam beberapa buah filem seperti Poison Ivy (1992), Scream (1996), dan Ever After (1998). Beliau turut dikenali menerusi kolaborasi bersama Adam Sandler dalam The Wedding Singer (1998), 50 First Dates (2004) dan Blended (2014).

Pada 1995, beliau dan Nancy Juvonen telah bersama-sama menubuhkan syarikat produksi, Flower Films. Menerusi syarikat tersebut, mereka menerbitkan beberapa buah filem yang turut dibintangi oleh Barrymore seperti Never Been Kissed (1999), Charlie's Angels (2000), Donnie Darko (2001) dan filem arahan pertama Barrymore, Whip It! (2009). Barrymore pernah memenangi Anugerah Screen Actors Guild dan Golden Globe untuk lakonan beliau menerusi Grey Gardens (2009).

Filemografi

Pelakon

Filem cetera

Filem televisyen

Siri televisyen

Video muzik

Pengarah

Penerbit

Rujukan

Bacaan tambahan
 Aronson, Virginia. Drew Barrymore. Chelsea House, 1999. 
 Bankston, John. Drew Barrymore. Chelsea House Publishers, 2002. 
 Barrymore, Drew. Little Girl Lost. Pocket Star Books, 1990. 
 Dye, David. Child and Youth Actors: Filmography of Their Entire Careers, 1914–1985. Jefferson, NC: McFarland & Co., 1988, p. 11.
 Ellis, Lucy. Drew Barrymore: The Biography. Aurum Press, 2004. 
 Hill, Anne E. Drew Barrymore. Lucent Books, 2001.

Pautan luar

 
 
 

 
Kelahiran 1975
Orang hidup
Pelakon wanita Amerika Syarikat
Pelakon filem Amerika Syarikat
Pelakon kanak-kanak Amerika Syarikat
Pelakon televisyen Amerika Syarikat
Pengarah filem Amerika Syarikat
LGBT (orang)